Ehdotus: neuvoston päätös tehty Euroopan yhteisöjen ja tšekin tasavallan eurooppa-sopimuksella perustetussa assosiaationeuvostossa päätettävästä neuvoa-antavan sekakomitean perustamista koskevasta yhteisön Kannasta /* KOM/2001/0805 lopull. - ACC 2001/0319 */





Ehdotus: NEUVOSTON PÄÄTÖS tehty EUROOPAN YHTEISÖJEN JA TpEKIN TASAVALLAN EUROOPPA-SOPIMUKSELLA PERUSTETUSSA ASSOSIAATIONEUVOSTOSSA PÄÄTETTÄVÄSTÄ NEUVOA-ANTAVAN SEKAKOMITEAN PERUSTAMISTA KOSKEVASTA YHTEISÖN KANNASTA (komission esittämä) PERUSTELUT 1. Helmikuun 1 päivänä 1995 voimaan tulleen Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehdyn Eurooppa-sopimuksen 109 artiklassa määrätään, että assosiaationeuvosto voi päättää perustaa muita erityisiä komiteoita tai elimiä avustamaan sitä sen tehtävissä. 2. Eurooppa-sopimuksen 109 artiklaa koskevassa yhteisessä julistuksessa n:o 12 sovittiin, että "assosiaationeuvosto tarkastelee neuvoa-antavan toimielimen perustamista, joka muodostuisi yhteisön talous- ja sosiaalikomitean jäsenistä sekä vastaavista Tsekin tasavallan osapuolista." 3. Komissio ehdottaa sen vuoksi, että assosiaationeuvosto perustaa molempien sopimuspuolten talouselämän ja työmarkkinoiden eturyhmiä edustavan neuvoa-antavan sekakomitean sen suuren kiinnostuksen perusteella, jota kummankin sopimuspuolen työmarkkinaosapuolet ovat osoittaneet ja joita on yhteisön puolesta edustanut talous- ja sosiaalikomitea sekä Tsekin tasavallan puolesta Tsekin talouselämän ja työmarkkinoiden osapuolet. 4. Ehdotetun neuvoa-antavan sekakomitean on tarkoitus olla vuoropuhelufoorumina kummankin sopimuspuolen työmarkkinaosapuolille. Se olisi hyödyllistä Tsekin työmarkkinaosapuolille, jotka tutustuvat kuulemismenettelyyn talous- ja sosiaalikomiteassa sekä työmarkkinaosapuolten väliseen vuoropuheluun yleensä Euroopan unionissa. Se olisi myös hyödyllistä Euroopan unionin työmarkkinaosapuolille, jotka tutustuvat Tsekin tasavallassa toteutettavien talous- ja yhteiskuntarakenteiden uudistusten sosiaaliseen ulottuvuuteen. Assosiaationeuvosto voi myös kuulla ehdotettua neuvoa-antavaa sekakomiteaa, ennen kuin se päättää selvästi yhteiskunnallisista asioista. Komitean kuuleminen on kuitenkin täysin assosiaationeuvoston harkinnassa. 5. Ehdotetun neuvoa-antavan sekakomitean perustamisella ei ole rahoitusvaikutuksia yhteisön talousarvioon, koska Tsekin osallistujat vastaavat omista kuluistaan ja yhteisön kulut katetaan talous- ja sosiaalikomitean talousarviosta. 6. Ohessa on edellä mainitun Eurooppa-sopimuksen tekemisestä 19. joulukuuta 1994 tehdyn neuvoston ja komission päätöksen 2 artiklan 1 kohdan mukainen ehdotus neuvoston päätökseksi assosiaationeuvostossa vahvistettavasta yhteisön kannasta. Neuvostoa kehotetaan hyväksymään liitteenä oleva päätösehdotus, joka koskee Tsekin tasavallan kanssa assosiaationeuvostossa vahvistettavaa yhteisön kantaa. 2001/0319 (ACC) Ehdotus: NEUVOSTON PÄÄTÖS tehty EUROOPAN YHTEISÖJEN JA TpEKIN TASAVALLAN EUROOPPA-SOPIMUKSELLA PERUSTETUSSA ASSOSIAATIONEUVOSTOSSA PÄÄTETTÄVÄSTÄ NEUVOA-ANTAVAN SEKAKOMITEAN PERUSTAMISTA KOSKEVASTA YHTEISÖN KANNASTA EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, Euroopan hiili- ja teräsyhteisön perustamissopimuksen ja Euroopan atomienergiayhteisön (Euratom) perustamissopimuksen, ottaa erityisesti huomioon Euroopan yhteisön perustamissopimuksen 300 2 kohdan toisen ja kolmannen alakohdan, ottaa huomioon Eurooppa-sopimuksen tekemisestä Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehdyn 19 päivänä joulukuuta 1994 tehdyn neuvoston ja komission päätöksen 2 artiklan 1 kohdan, ottaa huomioon komission ehdotuksen, sekä katsoo seuraavaa: (1) Edellä mainitun Eurooppa-sopimuksen 109 artiklassa määrätään, että assosiaationeuvosto voi päättää erityisten komiteoiden tai elinten perustamisesta avustamaan sitä sen tehtävissä. (2) Euroopan yhteisön ja Tsekin tasavallan talouselämän ja työmarkkinoiden eturyhmien vuoropuhelulla ja yhteistyöllä voidaan merkittävästi edistää niiden suhteiden kehittymistä. (3) On aiheellista, että tällainen yhteistyö tapahtuisi Euroopan yhteisöjen talous- ja sosiaalikomitean jäsenten ja Tsekin tasavallan talouselämän ja työmarkkinoiden osapuolten välillä, ON PÄÄTTÄNYT SEURAAVAA: Euroopan yhteisöjen ja niiden jäsenvaltioiden sekä Tsekin tasavallan välisellä Eurooppa-sopimuksella perustetussa assosiaationeuvostossa vahvistettavan yhteisön kannan, joka koskee neuvoa-antavan sekakomitean perustamista, on perustuttava kyseisen assosiaationeuvoston päätösluonnokseen, joka on tämän päätöksen liitteenä. Tehty Brysselissä Neuvoston puolesta Puheenjohtaja [...] LIITE Euroopan yhteisöjen ja niiden jäsenvaltioiden sekä Tsekin tasavallan assosiaationeuvoston ......... 2001 tekemä PÄÄTÖSLUONNOS N:o ....../2001 assosiaationeuvoston työjärjestyksen vahvistamisesta tehdyn päätöksen N:o 1/95 muuttamisesta perustamalla neuvoa-antava sekakomitea ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehdyn Eurooppa-sopimuksen ja erityisesti sen 109 artiklan, sekä katsoo seuraavaa: (1) Euroopan yhteisön ja Tsekin tasavallan talouselämän ja työmarkkinoiden eturyhmien vuoropuhelulla ja yhteistyöllä voidaan merkittävästi edistää niiden suhteiden kehittymistä. (2) On aiheellista, että tällainen Euroopan yhteisöjen talous- ja sosiaalikomitean jäsenten ja Tsekin tasavallan talouselämän ja työmarkkinoiden osapuolten välinen yhteistyö toteutetaan perustamalla neuvoa-antava sekakomitea. (3) Tämä tarkoittaa sitä, että päätöksellä N:o 1/95 vahvistettua assosiaationeuvoston työjärjestystä on muutettava sen mukaisesti, ON TEHNYT SEURAAVAN PÄÄTÖKSEN: 1 artikla Lisätään assosiaationeuvoston työjärjestykseen seuraavat määräykset: "19 artikla Neuvoa-antava sekakomitea Perustetaan neuvoa-antava sekakomitea, jonka tehtävänä on edistää vuoropuhelua ja yhteistyötä Euroopan yhteisön ja Tsekin tasavallan talouselämän ja työmarkkinoiden eturyhmien välillä. Tällainen vuoropuhelu ja yhteistyö käsittää Euroopan yhteisön ja Tsekin tasavallan suhteiden kaikki taloudelliset ja sosiaaliset näkökohdat sellaisina kuin ne ilmenevät Eurooppa-sopimuksen täytäntöönpanon yhteydessä. Neuvoa-antava sekakomitea ilmaisee kantansa näiden alojen kysymyksistä. 20 artikla Neuvoa-antava sekakomitea muodostuu seitsemästä Euroopan yhteisöjen talous- ja sosiaalikomitean sekä seitsemästä Tsekin tasavallan talouselämän ja työmarkkinoiden eturyhmien edustajasta. Neuvoa-antava sekakomitea toimii assosiaationeuvoston kuulemisen perusteella tai talouselämän ja työmarkkinoiden eturyhmien välisen vuoropuhelun edistämisen osalta omasta aloitteestaan. Jäsenet valitaan sen varmistamiseksi, että neuvoa-antavassa sekakomiteassa tulevat huomioon otetuiksi mahdollisimman tarkasti Euroopan yhteisön ja Tsekin tasavallan eri talouselämän ja työmarkkinoiden eturyhmät. Neuvoa-antavan sekakomitean puheenjohtajina toimivat yhdessä Euroopan yhteisöjen talous- ja sosiaalikomitean jäsen sekä Tsekin jäsen. Neuvoa-antava sekakomitea hyväksyy oman työjärjestyksensä. 21 artikla Euroopan yhteisöjen talous- ja sosiaalikomitea sekä Tsekin talouselämän ja työmarkkinoiden eturyhmät vastaavat kumpikin omista henkilöstö-, matka- ja oleskelukuluistaan sekä posti- ja televiestintäkuluistaan, jotka aiheutuvat niiden osallistumisesta komitean ja sen työryhmien kokouksiin. Talous- ja sosiaalikomitea vastaa kokousten tulkkauskuluista sekä asiakirjojen käännös- ja jäljentämiskuluista, lukuun ottamatta Tsekin kuluja, jotka koskevat tulkkausta tai kääntämistä tsekin kielelle tai kielestä ja joista vastaavat Tsekin talouselämän ja työmarkkinoiden eturyhmät. Muista kokousten järjestämiseen liittyvistä kuluista vastaa kokousten isäntänä toimiva sopimuspuoli.". 2 artikla Tämä päätös tulee voimaan sitä päivää seuraavan toisen kuukauden ensimmäisenä päivänä, jona se on tehty. Tehty Brysselissä Assosiaationeuvoston puolesta Puheenjohtaja: Sihteerit: Tsekin puolesta: Euroopan yhteisön puolesta: